অতুল সুভাষ কাণ্ডে নয়া মোড়, জামিন পাচ্ছেন স্ত্রী নিকিতা

বেঙ্গালুরু: বেঙ্গালুরু (Bengaluru) অতুল সুভাষ (Atul Shubhash) কাণ্ডে নয়া মোড়। জামিন (Bail) পাচ্ছেন মৃত ইঞ্জিনিয়ারের স্ত্রী নিকিতা। সেই সঙ্গে জেল থেকে ছাড়া পাবেন অতুলের শাশুড়ি অর্থাৎ নিকিতার মা ও তার ভাই। গ্রেফতারের ২৬ দিনের মাথাতেই জামিন পাচ্ছেন তিনজন।

বেঙ্গালুরু নগর দায়রা আদালতে নিকিতার পাশাপাশি জামিন মঞ্জুর করেছে শাশুড়ি নিশা ও শ্যালক অনুরাগ সিংহানিয়ারও। চার বছরের ছেলের দেখাশোনার যুক্তি দেখিয়েই নিকিতা জামিন পাচ্ছেন বলে খবর।

বেঙ্গালুরুর ইঞ্জিনিয়র অতুল সুভাষের (Atul Subhash) আত্মহত্যায় সরাসরি প্ররোচনা দেওয়ার অভিযোগ ওঠে স্ত্রী নিকিতা সিংহানিয়ার (Nikita Singhania) বিরুদ্ধে।

আরও পড়ুন:রবিবার হাতবদল! আটক মৎস্যজীবীদের ফেরাচ্ছে ভারত ও বাংলাদেশ

অতুল সুভাষের আত্মহত্যার ঘটনায় স্ত্রী নিকিতা, শাশুড়ি নিশা, শ্যালক অনুরাগের বিরুদ্ধে সরাসরি নির্যাতনের অভিযোগের আঙুল তুলে সোশ্যাল মাধ্যমে একটি পোস্ট করে আত্মহত্যা করেন

উত্তর প্রদেশের বাসিন্দা অতুল সুভাষ। তাঁর দেহের পাশ থেকে ২৪ পাতার সুইসাইড নোট উদ্ধার হয়। অতুলের মৃত্যুর পরেই আগাম জামিনের আবেদনের আগেই নিকিতা সহ তার মা ও ভাইকে গ্রেফতার করে পুলিশ।

গত ৯ ডিসেম্বর বেঙ্গালুরুতে উদ্ধার করা হয় ৩৪ বছরের অতুল সুভাষের দেহ। স্ত্রীর সঙ্গে বিবাহবিচ্ছেদের মামলা চলছিল তাঁর। অতুলের উপর স্ত্রী ক্রমাগত চাপ দিচ্ছিলেন বলে জানান তিনি। অসম্ভব মানসিক চাপে অতুল স্ত্রীর প্রতি ক্ষোভ উগরে দিয়ে যে সময় বাবা-মায়ের পাশে থাকা উচিত সেই সময় চরম পদক্ষেপ বেছে নিতে হচ্ছে।

অতুল সুভাষের পরিবারের আইনজীবী বিনয় সিং বলেন,  “জামিন মঞ্জুর করা হয়েছে। আমরা অর্ডার শীটের জন্য অপেক্ষা করছি। আমাদের যুক্তি ছিল বাস্তব তথ্য, হয়রানি নিয়ে। সুইসাইড নোটটি ফরেনসিকে পাঠানো হয়েছে কিন্তু তা এখনও বিবেচনা করা হয়নি। তার আত্মহত্যার ভিডিওও পাঠানো হয়েছে ফরেনসিকে। তার হাতের লেখাও পরীক্ষা করা হচ্ছে। আমরা পুরো পরিবারের সঙ্গে আছি। আমরা পরিবারের জন্য ন্যায়বিচার পাওয়ার জন্য লড়াই করছি। অর্ডার শিট হাতে পাওয়ার পর আমরা কর্নাটক হাইকোর্টের দ্বারস্থ হব।

দেখুন অন্য খবর: